
	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
1. Lūdzam pārskatīt un precizēt anotācijas 3.sadaļas 6.punktā CFLA paredzēto finansējumu sadalījumā pa gadiem. Ņemot vērā konstatēto neatbilstību, lūdzam pārskatīt visas anotācijas 6. sadaļā norādītās summas un kopsummas, pārliecinoties par to savstarpējo atbilstību;
2. Lūdzam pārskatīt un precizēt anotācijas 3.sadaļas 6.punktā netiešo izmaksu 7% sadalījumu, ņemot vērā intensitāti 50% ES finansējums un 50% valsts budžeta līdzfinansējums;
3. Lai nodrošinātu atbilstību Projekta pieteikumam, lūdzam precizēt anotācijas 3.sadaļas 7.punktā CFLA paredzēto slodžu skaitu uz 2,5 slodzēm.
Piedāvātā redakcija
-
	Rita Riherte-Plankova (CFLA)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam anotācijas 3. sadaļas tabulā norādīt pilnīgu informāciju par finansējumu, tai skaitā norādot plānoto ārvalstu finanšu palīdzības finansējuma daļu. Attiecīgi aizpildāms tabulas 1. punkts, norādot plānoto ārvalstu finanšu palīdzības finansējumu, 2. punkts, norādot kopējo plānoto izdevumu apjomu, kā arī 3. un 5. punkts, norādot nacionālā līdzfinansējuma apjomu.
Piedāvātā redakcija
-
	Agnese Cināte (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Vēršam uzmanību, ka anotācijas 3. sadaļas tabulas 6. punktā ievietotajā tabulā norādītais valsts budžeta priekšfinansējuma apmērs un attiecīgi plānotās atmaksas valsts budžetā nesakrīt ar augstāk norādīto EK granta finansējuma apmēru. Tāpat tabulā norādītais prognozējamais EK granta finansējuma izlietojums 2027. gadam nesakrīt sadalījumā pa iestādēm.
Piedāvātā redakcija
-
	Agnese Cināte (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Pamatojoties uz Ministru kabineta 2023. gada 14. marta sēdes protokollēmuma (prot. Nr. 14 31.§) 7. punktu, ministrija var pieprasīt līdzfinansējumu Eiropas Komisijas programmas "Digitālā Eiropa" projektu īstenošanai no valsts budžeta, kas šajā gadījumā ir noteikts  50% apmērā no projekta kopējām izmaksām. Minētajā apmērā ir iekļaujamas arī administratīvo funkciju nodrošināšanas izmaksas, līdz ar to papildu valsts budžeta finansējums administratīvo izmaksu segšanai virs noteiktā 50% līdzfinansējuma apmēra nav atbalstāms, un izdevumi, kas pārsniedz minēto apmēru, atbildīgajai iestādei jāsedz tai piešķirto budžeta līdzekļu ietvaros.
Piedāvātā redakcija
-
	Agnese Cināte (FM)

	5.
	Rīkojuma projekts
 1. Atļaut Aizsardzības ministrijai, Finanšu ministrijai (Centrālajai finanšu un līgumu aģentūrai) un Rīgas Tehniskajai universitātei uzņemties papildu valsts budžeta ilgtermiņa saistības projekta "Kiberdrošības kompetenču, prasmju un ekosistēmas stiprināšana Latvijā" (turpmāk – C-STRONG-NCC-LV) īstenošanai Eiropas Komisijas programmas "Digitālā Eiropa" 3. mērķa "Kiberdrošība un uzticēšanās" ietvaros.
2. Projekta C-STRONG-NCC-LV īstenošanai nepieciešamo finansējumu (nacionālā līdzfinansējuma, priekšfinansējuma un netiešo izmaksu finansējuma segšanai) pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai" uz Aizsardzības ministrijas budžeta apakšprogrammu 70.11.00 "ES programmas "Digitālā Eiropa" projektu un pasākumu īstenošana" un Finanšu ministrijas budžeta apakšprogrammu 70.11.00 "ES programmas "Digitālā Eiropa" projektu un pasākumu īstenošana".
3.Aizsardzības ministrijai pēc īstenoto projektu noslēguma maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos, lai valsts budžetā atmaksātu saņemto un izlietoto valsts budžeta priekšfinansējumu no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
	Priekšlikums
Lūdzam redakcionāli precizēt rīkojuma projekta 3. punktu, neatkārtojot jau 2. punktā norādīto informāciju par finansējuma pārdali.
Piedāvātā redakcija
Aizsardzības ministrijai pēc īstenoto projektu noslēguma maksājumu saņemšanas nodrošināt atmaksu ieskaitīšanu valsts pamatbudžeta ieņēmumos.
 
	Agnese Cināte (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt 70.11.00 apakšprogrammas nosaukumu "ES programmas "Digitālā Eiropa" projektu un pasākumu īstenošana"
Piedāvātā redakcija
-
	Rita Riherte-Plankova (CFLA)



